Kauno rajono savivaldybės herbas
Kauno rajono herbo pagrindiniai ženklai – mėlyname fone (simbolizuoja Kauno rajono savivaldybės žemes) trys susikertančios sidabrinės juostos (simbolizuoja Nemuno, Neries ir Nevėžio upių santaką), o herbo viduryje – Kauno miesto simbolis – raudoname skydo fone sidabrinė tauro galva su auksiniu lotynišku kryžiumi tarp ragų. Auksas, arba geltona spalva reiškia kilnumą, protingumą, sidabro – turtą, dorumą, skaistumą, raudona – drąsą, narsą, meilę, mėlyna – ištikimybės, dieviškos išminties, pastovumo ir sąžiningumo spalva.